Jerôma avy any Stridôna

I Jerôma avy any Stridôna na Hierônimo avy any Stridôna na Masindahy Jerôma dia mpanoratra tao Rôma, teraka tamin' ny taona 342 ary maty tamin' ny 30 Septambra 420. Isan' ireo Rain' ny Fiangonana na Aban' ny Eglizy manampahaizana momba ny Baiboly izy. Izy no nandika ny Baiboly amin' ny teny latina atao hoe Volgata (latina: Vulgata). Amin' ny teny latina dia atao hoe Eusebius Hieronymus izy.

Taorian' ny fianarana nataony tao Rôma dia nitoka-monina tany an-tany efitra izy ka nanao fiainana mikatsaka ny fahafahan' ny fanahy amin' ny alalan' ny fampijalian-tena, sady tany izy no nanohy ny fandalinana ny Soratra Masina. Tamin' ny taona 379 izy dia nohamasinina ho pretra. Nandany telo taona tao Kônstantinôpôlisy niaraka tamin' i Gregôriôsy avy any Nazianzo, izay isan' ny "Rain' ny Fiangonana" taty aoriana, izy avy eo.

Tamin' ny taona 382 izy dia nody any Rôma ka nisahana ny asa fitanana an-tsoratry ny papa Damaso I. Nandeha tany amin' ny Tany Masina izy tamin' ny taona 385. Niorim-ponenana tao Betlehema izy tamin' ny taona 386. Nanohy ny asa fanoratany tao i Hierônimo sady nanomboka niady hevitra tamin' ny mpanohana ny pelagianismaNy pelagianisma dia mampianatra ny fananan’ny olombelona safidy malalaka sy ny tsy filàna ny fahasoavana sy ny fanavotana avy amin'Andriamanita. ary tamin' ny moanina teôlôjiana Tiranio Rofino  (na Rofino avy any Akoilea) sy tamin' i Aogostino avy any Hipo, ilay isan' ny "mpampianatry ny Fiangonana" taty aoriana (Md Aogostino). Ny tsy fifanarahan-kevitra nifanoheran' ny mpanohana ny pelagianisma dia nahatonga an' i Hierônimo hiafina nandritra ny roa taona teo ho eo. Maty izy fotoana vitsy taorian' ny fiverenany tao Betlehema tamin' ny taona 419 na 420.

 Jereo koa 
 Biôgrafia

Rohy ivelany
 Ao amin'i Freebase:  

sokajy:Biôgrafia

 Loharano sy fanamarihana 
sokajy:mpanao asa soratra
sokajy:mpanoratra
sokajy:Teraka tamin'ny taona 342
sokajy:Maty tamin'ny taona 420